钦定古今图书集成/明伦汇编/氏族典/第286卷 > 黄日新
## 钦定古今图书集成/明伦汇编/氏族典/第286卷 > 黄日新

按《安庆府志》：“日新，字继松，其先苏州吴县西山蔡氏
裔也。祖伯敬，元末为蕲州守，死难，子居宿松，字黄州，
因以黄为氏焉。父亳早世，母王氏积痾，日新侍汤药
不离。母丧，日夜号哭，爱弟妹愈挚。服阕，弟求析爨，日
新泣，弟感之止。后日新他出，其弟有鬻屋者，僦居别
姓，日新又购屋居之，衣食鞠养，靡不周至。”